b'\n_START_ARTICLE_\nWolfgang (banda)\n_START_SECTION_\nKasaysayan\n_START_PARAGRAPH_\nNagsimula sa musika ang mang-aawit na si Basti Artadi (pinanganak Sebastian Artadi) at ang drummer na si Wolf Gemora (pinanganak Leslie Gemora) sa iba\'t-ibang mga lokal na banda, samantala ang gitaristang si Manuel Legarda ay nagbalik sa Pilipinas mula sa kanyang pagtira sa bansang Espanya. Ang tatlo ay na-inspire na magsimula ng banda habang dinadalas nila ang mga konsiyerto ng isa pang tanyag na pilipinong pangkat, ang Razorback, na nagpangalan sa tatlo bilang "Wolfpack". Kinalinga nila ang  palayaw para sa pangalan ng kanilang banda, "Wolfgang", sa panukala ni David Aguirre, isa sa mga gitarista ng Razorback._NEWLINE_Ang musika sa Pilipinas ay malaking na-impluensya ng mga western artists at kumuha ang Wolfgang ng inspirasyon mula sa mga bandang Metallica, Soundgarden, Carlos Santana, Pearl Jam, The Doors, Black Sabbath, Sepultura, at kanilang hinahangaang Led Zeppelin, Pink Floyd at Aerosmith, kasama ng iba pa. Nagsimula silang tumugtog ng \'live\' sa dating \'Atrium\' at sa \'Kalye\' sa lungsod ng Makati. Madaling dumating at umalis sa banda ang kanilang mga Bass players hanggang sa pagsali ni Mon Legaspi (pinanganak Ramon Legaspi), na sa wakas ay nag semento ng linya ng banda. Ang kanilang unang oportunidad na makilala ay nanggaling sa pagtugtog sa RJ Junior Jam ng Channel 29.'